Supprimerte bøker

Supprimerte bøker er trykte og publiserte skrifter som av ulike grunner er blitt trukket fra markedet for å hindre utbredelse.

I en utvidet betydning omfatter ikke supprimerte bøker bare bokutgivelser som er beslaglagt ved lov og dom, eller er konfiskert og destruert. Begrepet supprimerte bøker kan bli klassifisert etter følgende kriterier:
 1. Bøker og skrifter som ved dom er erklært konfiskert, men kan hende senere er kjøpt fri.
 2. Bøker og skrifter som under spesielle forhold og i perioder har vært beslaglagt, og uansett varighet før de ev. igjen ble frigitt.
 3. Bøker og skrifter hvor enten forlaget eller forfatteren selv har bestemt at verket skal trekkes for å unngå distribusjon.
 4. Bøker og skrifter som er blitt tatt ut av salg fordi noen har følt seg krenket og enten har:
 a. truet med rettslig forfølgelse.
 b. kjøpt opp hele opplaget for å hindre all videre utbredelse av skriftet.
 c. fått rettskraftig dom på at verket skal trekkes fra markedet og makuleres.
 5. Bøker og skrifter som er beslaglagt eller supprimert, men f.eks. har kommet i salg igjen etter forandringer og endringer som har ført til nytt opptrykk, innlagte informasjonsskriv, overklistret tekst eller liknende.

Arthur Thuesen laget for Bibliofilklubben en omfattende oversikt over Beslaglagte og supprimerte bøker i den norske litteratur (1927). Mange år senere utga han også en utvidet utgave av verket med tittelen Beslaglagte og supprimerte bøker vedrørende Norge (1960):

Supprimerte norske bøker  
Foruten de verkene som Arthur Thuesen har listet opp i sine bøker kan nevnes:
 Grepstad Ottar et al. 1994: Stem i!: songbok for røysteføre. Oslo: Nei til EU. ISBN 82-91-02620-3 
 Langeland, Henrik H. 2006: Eventyrerne. En fortelling om Aker i vår tid. Oslo: Tiden Norsk Forlag. ISBN 978-82-10-05524-9. 
 Olsnes, Aanund et al. 2006: Heimar og folk i Bykle, B. 2: Berdalen, Hoslemo, Vatnedalen. Bykle: Bykle kommune. ISBN 978-82-9917-465-7 
 Tande, Hildur Charlotte 2009: Måneskinn og grøt. Anekdoter om «ekte» gudbrandsdøler. Norsk Folkeminnelags skrifter nr. 160. Oslo: Aschehoug. ISBN 978-82-03-19450-4.

Referanser

Litteratur 
Thuesen, Arthur 1927: Beslaglagte og supprimerte bøker i den norske litteratur. Bibliofilklubben. Oslo: Kirstes Boktrykkeri.
Thuesen, Arthur 1960: Beslaglagte og supprimerte bøker vedrørende Norge. Oslo: Gyldendal.

Straffereaksjoner
Rettshistorie